الكسندر دوماس ( دماس ديفي دي لا بيليترا 24 يوليو 1802 - 5 ديسمبر 1870) Alexandre Dumas ومعروف برضه باسم بألكسندر دوماس الاب هو كاتب فرنسى, أتشهر برواياته التاريخية و اترجمت اعماله لميت لغة , فبقى واحد من أكتر الكتاب الفرنسيين اللى اتقرت اعمالهم فى العالم. و كتير من رواياته, و منها الكونت دى مونت كريستو, و الفرسان الثلاثة , و بعد عشرين سنه , و الفيكونت دي بريجلون عشر سنوات لاحقاً واللى اتنشرت كسلسلات ادبية و اتمثلت رواياته من اوائل القرن 20 لحوالي 100 فيلم. اما روايته الاخيرة فارس سانت هيرمين , اللى ما كملهاش قبل وفاته فنشرت فى سنة 2005 و بقت من أكتر الرويات مبيعا و اتنشرت باللغة الانجليزية فى سنة 2008 كأخر اعماله. أبوه الجنرال توماس الكسندر دوماس , اتولد فى سانت دومينيك , و امه من الرقيق السمر , فكان الكسندر دوماس مختلط العرق, لاكن انتمائة للطبقة الأرستقراطية ساعده فى الحصول على الشغل مع لويس فيليب الاول دوق أورليان. لاكن مع انتخاب لويس نابليون بونابارت فى سنة 1851 , ساب فرنسا لبلجيكا, و عاش هناك كام سنه , و بعدها انتقل لروسيا لكام سنه قبل سفره لايطاليا.اللى اسس فيها سنة 1861 جرنال المستقلة L'Indipendente , و بعدها رجع لباريس سنة 1864 .